ཨཾ། རྀ་རཱྀ། ལྀ་ལཱྀ་ལས་སྙིང་པོའི་ལྷ་དགུ་བསྐྱེད། ཡན་ལག་བྱིན་
གྱིས་བརླབས་པ་དང༌། ཨོཾ་ཀུ་རུ་ཀུ་རུ་ཡ་ཨ་དྷི་པ་ཏི་ཧཱུྃ་ཛཿསྭཱ་ཧཱ། ཞེས་པའི་སྔགས་རྒྱས་ཡེ་
ཤེས་པ་དགུག་གཞུག། དབང་བསྐུར་བའི་བར་བྱས་ནས་རང་ཡེ་ཤེས་མཁའ་འགྲོའི་ང་རྒྱལ་
གྱིས་མདུན་དུ་གཏོར་མ་བསང་སྦྱངས་བྱས་ཏེ། ཡཾ་ལས་རླུང་། རཾ་ལས་མེ། ཀཾ་ལས་པདྨའི་སྣོད་
ཡངས་པར་དབུས་སུ་ཤ་ཆེན། ཤར་དུ་གླང་པོ་ཆེའི་ཤ། ལྷོར་བ་ལང་གི་ཤ། ནུབ་ཏུ་རྟ་ཤ། བྱང་
དུ་ཁྱི་ཤ་རྣམས་རིམ་པ་ལྟར། དྲི་ཆེན། དྲི་ཆུ། རཀྟ། བྱང་སེམས། ཀླད་རྒྱས་རྣམས་བཞག་སྟེ།
དེ་ལྟར་ཤ་ལྔ་བདུད་རྩི་ལྔ་ལ་རིམ་པ་ལྟར། ༀ་པྲྀ་ཏྲཾ་ཛཾ་ཧཾ། ཞེས་པའི་རིགས་ལྔའི་བདུད་རྩིས་
བྱིན་གྱིས་བརླབས་ནས། ཧ་ཧོཿཧྲིཞེས་པས་ནང་མཆོད་ལྟར་བྱིན་གྱིས་བརླབས་ཏེ། ལག་པ་
གཡོན་ཟླ་བ་འཛག་པས་གཏོར་སྣོད་འཛིན་པའི་ཕྱག་རྒྱ་དང༌། གཡས་ན་ཉི་མ་འབར་བས་
རྫས་ཁྲོ་བོའི་སྡིགས་མཛུབ་ཀྱིས་བསྲུང༌། རྐང་པ་གཡོན་པས་གཡས་པ་མནན་ཏེ། འབར་བའི་
-377-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཕྱག་རྒྱ་དཔྲལ་བར་བསྐོར་ཞིང༌། མིག་གྱེན་དུ་བལྟས་ཏེ། ཕེ་གྱི་སྒྲ་སྒྲོག། མཁའ་འགྲོ་སུམ་ཅུ་
རྩ་གཉིས་སྤྱན་དྲངས། ཨོཾ་ཀྐ་ཀ་ད་ན། བ་བ་བན་དྷ། ཁ་ཁ་ཁ་ད་ན། སརྦ་ཏིཥྛ་ན་མཿགྷ་གྷ་གྷ་
ཏ་ཡ། ཨ་མུ་ཀ་སྱ། ཤཱནྟིཾ་ཀུ་རུ་ཧཱུཾ་ཧཱུཾ་ཕཊ་ཛཿསྭཱ་ཧཱ། ཞེས་པས་སྤྱན་དྲངས་ནས། ཐམས་ཅད་
ལས་ཀྱི་མེ་ཏོག་ཅན་གྲི་གུག་དང་ཐོད་པ་འཛིན་པ། རྒྱན་སྣ་ཚོགས་ཀྱིས་སྤྲས་པ། རོལ་པའི་
སྟབས་ཀྱིས་འདབ་བརྒྱད་བཞི་རིམ་གྱིས་གདན་ལ་བཞུགས་པ་ལ། ལས་ཀྱི་རྡོ་རྗེའི་ང་རྒྱལ་
འཛིན་པས། ཨཉྙཾ་ལ་སོགས་པས་མཆོད་དེ། ཨོཾ་ཏིཥྛ་བྷཀྵ་བྷཀྵ་ཛཿཕཊ་སྭཱ་ཧཱ། ཞེས་པའི་
སྔགས་རྒྱས་བདུད་རྩི་ཕུལ་ནས། ལྷ་རྣམས་ཀྱི་ལྗགས་ཧཱུཾ་བྱུང་བའི་རྡོ་རྗེ་འོད་ཀྱི་སྦུ་གུ་ཅན་
གྱིས་གསོལ་ཏེ་སྙོམས་འཇུག་ཟག་པ་མེད་པའི་བདེ་བ་མངོན་དུ་མཛད་ནས་དྲག་པོ་ལ་སོགས་
པ་གཞུ་ཅན་མའི་བར་ཐམས་ཅད་ཡུལ་སུམ་ཅུ་རྩ་གཉིས་ཀྱི་ཡེ་ཤེས་ཀྱི་དཔའ་བོ་དང་མཁའ་
འགྲོ་མར་གྱུར་པར་མོས་ཏེ། ཡེ་ཤེས་མཁའ་འགྲོ་འཁོར་བཅས་རྣམས། །ཉ་དང་ཤ་དང་ཁྲག་
ཆེན་པོ། །བཟའ་བ་སྣ་ཚོགས་དག་དང་ལྡན། །མེ་ཏོག་སྤོས་དང་མར་མེ་དྲི། །བདུད་རྩི་ལྔ་དང་
ཆང་དང་བཅས། །གདུགས་དང་རྒྱལ་མཚན་འཕན་སོགས་ཀྱིས། །བརྒྱན་པའི་གཏོར་མ་འདི་
བཞེས་ནས། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང༌། །
དཔལ་དང་གྲགས་དང་སྐལ་པ་བཟང༌། །ལོངས་སྤྱོད་རྒྱ་ཆེན་ཀུན་ཐོབ་ཅིང་། །ཞི་དང་རྒྱས་ལ་
སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་ཚིག་ཅན་གྱིས་བདག་ལ་སྲུངས། །
དངོས་གྲུབ་ཀུན་གྱིས་སྡོང་གྲོགས་མཛོད། །དུས་མིན་འཆི་དང་ནད་རྣམས་དང༌། །གདོན་དང་
བགེགས་རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་
མཛོད། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་འཕེལ་ཞིང་ཆོས་འཕེལ་དང་། །
བདེ་ལེགས་ཐམས་ཅད་འབྱུང་བ་དང༌། །ཡིད་ལ་འདོད་པ་ཀུན་འགྲུབ་ཤོག། ཅེས་པ་དང༌། སྔར་
ལྟར་གླུ་དང༌། རོལ་མོ་བྱའོ། །
-378-

སྔགས་ལ་འཇུག་པའི་སྒོ་ལས། གདན་བཞིའི་ཆོས་སྐོར་བཞུགས། ༧༠
བ་དང༌།
བརླབས་ཏེ།
དེ་ནས་ཚོགས་ཀྱི་ཡོ་བྱད་བྱིན་གྱིས་བརླབས་པ་དང༌། འབུལ་བ་དང༌། དམ་ཚིག་འབུལ་
བླང་བ་ལ་སོགས་པ་ཆོ་ག་བཞིན་བྱས་ནས་ཁ་ཟས་ནང་མཆོད་ལྟར་བྱིན་གྱིས་
ཕུད་དཀོན་མཆོག་ལ་ཕུལ་ནས་ལུས་ཀྱི་མེ་ཐབ་ཀྱི་ལྟེ་བ་ནས་སྙིང་ཁའི་བར་དུ་
གཏུམ་མོའི་མེ་འབར་བའི་དབུས་སུ་གདན་བཞི་དཀྱིལ་འཁོར་གྱི་ལྷ་རྣམས་གསལ་བཏབ་སྟེ།
ཁ་ཐབ་ཁུང༌། ལག་པ་གཡས་པ་དགང་གཟར། གཡོན་དགང་བླུགས། ཁ་ཟས་བསྲེག་རྫས་སུ་
བྱས་ནས་དབུལ་བར་བྱའོ། །དེ་ནས་མེ་ཏོག་དང་། སྤོས་དང་མར་མེ་ལ་སོགས་པས་བརྒྱན་
པའི་ལྷག་གཏོར་རྣམས། ཨོཾ་ཀུ་རུ་ཀུ་རུ་བ་ཏ་ལི་བ་ཏ་ལི་ཧཱུཾ། གྲྀཥྞ་གྲྀཧྞ། སརྦ་ཧཱུྃ་བྷཀྵ་པྲེ་ཕྲེ་ཕྲེ་
ཕཊ་སྭཱ་ཧཱ། ཞེས་པའི་སྔགས་རྒྱས་ཁ་ཕྲུས་བཏབ་པ་བྱིན་ནས། སྔར་གྱི་རྡོ་རྗེའི་གླུ་དང༌། ཉིན་
མོ་བདེ་ལེགས་མཚན་བདེ་ལེགས། །ཞེས་སོགས་ཀྱིས་བྱས་ནས། དགེ་བ་འདི་ཡི་མྱུར་དུ་
བདག། ཡེ་ཤེས་མཁའ་འགྲོ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་
འགོད་པར་ཤོག། རིགས་སུ་སྐྱེ་དང་དམ་ཚིག་ཅན། །སྨྱོ་མེད་ཡེ་ཤེས་མཁའ་འགྲོ་སྟོན། །བླ་མ་
ལ་གུས་སྙིང་རྗེར་ལྡན། །སྐྱེ་ཞིང་སྐྱེ་བར་འགྱུར་བར་ཤོག། ལག་པས་རྡོ་རྗེ་དྲིལ་བུ་འཁྲོལ། །
ཟབ་མོའི་ཆོས་རྣམས་ཀློག་པ་དང༌། །བཙུན་མོ་ཁུ་བ་མཉམ་ཟས་ཅན། །སྐྱེ་ཞིང་སྐྱེ་བར་འགྱུར་
བར་ཤོག། སེམས་ཅན་ཐམས་ཅད་བདེ་གྱུར་ཅིག། སེམས་ཅན་ཐམས་ཅད་སྐྱོན་མེད་པ། །གང་
གི་ལམ་གྱིས་གྲོལ་འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག། ལྷ་མོ་ཚད་མ་དམ་ཚིག་
ཚད་མ་དང༌། །དེས་བརྗོད་གསུང་ཡང་མཆོག་ཏུ་ཚད་མ་སྟེ། །བདེན་པ་དེ་ཡིས་ལྷ་མོ་དེ་དག་
རྣམས། །བདག་ལ་རྗེས་སུ་འཛིན་པའི་རྒྱུར་གྱུར་ཅིག། བླ་མེད་བླ་མའི་ཐུགས་རྗེ་དང༌། །རྒྱལ་
དང་རྒྱལ་སྲས་རང་རྒྱལ་དང༌། །དགྲ་བཅོམ་བདེན་པའི་བྱིན་རླབས་ཀྱིས། །ཇི་ལྟར་བསྔོས་
བཞིན་འགྲུབ་པར་ཤོག། ཅེས་པས་བསྔོ་བ་སྨོན་ལམ་བྱའོ། །
རྗེས་ཀྱི་ཆོ་ག་ནི། དེ་ནས་མཆོད་པ་བསང་སྦྱངས་བྱས་ཏེ། དཀྱིལ་འཁོར་གྱི་ལྷ་ལ།
-379-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཨཉྙཾ་ལ་སོགས་པས་མཆོད་ཅིང༌། ཨ་ཨཱ་ཨཱ་ཨཻ། རྀ་རཱྀ། ལྀ་ལཱྀ། ཞེས་པས་བདུད་རྩི་མཆོད་ནས།
བསྟོད་པ་སྔར་ལྟར་རོ། །ཕན་ཚུན་འཁྱུད་པའི་སྦྱོར་ལྡན་པའི། །རྫུ་འཕྲུལ་གྱིས་ནི་བརྒྱན་པ་
འདི། །མགོན་པོ་གཟུགས་མཛེས་ལྡན་པའི་སྐུ། །དངོས་ལས་གྲོལ་བ་བདག་ཕྱག་འཚལ། །ཧཱུཾ་
ཧཱུཾ་ཧཱུཾ། ཞེས་པས་བསྟོད་དེ། མགོན་པོ་ཐུགས་རྗེ་ཆེན་པོ་དང་ལྡན་པ་ཁྱེད་རྣམས་བདག་ཅག་ལ་
དགོངས་སུ་གསོལ། ཁྱེད་རྣམས་ལ་མཁྱེན་པའི་ཡེ་ཤེས། བརྩེ་བའི་ཐུགས་རྗེ། མཛད་པའི་
འཕྲིན་ལས་བསམ་གྱིས་མི་ཁྱབ་པ་མངའ་བ་ལགས་པས། སྤྱིར་སངས་རྒྱས་ཀྱི་བསྟན་པ་དར་
བ་དང༌། བསྟན་འཛིན་གྱི་སྐྱེས་བུ་དམ་པ་རྣམས་སྐུ་ཁམས་བཟང་ཞིང་སྐུ་ཚེ་རིང་ལ་རྣམ་པར་
དཀར་བའི་འཕྲིན་ལས་ཕྱོགས་བཅུར་རྒྱས་པར་མཛད་དུ་གསོལ། ཁྱད་པར་དུ་ཡང་རྣལ་འབྱོར་
པ་བདག་ཅག་འཁོར་དང་བཅས་པ་ཐམས་ཅད་ཀྱི་འགལ་རྐྱེན་ཐམས་ཅད་ཉེ་བར་ཞི་བ་དང༌།
མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པ་དང་། མཆོག་དང་ཐུན་མོང་གི་དངོས་གྲུབ་མ་
ལུས་པ་ཚེ་འདི་ཉིད་ལ་འགྲུབ་པར་མཛད་དུ་གསོལ། ཞེས་པས་དངོས་གྲུབ་བླང་ཞིང་། ཨོྃ་ཛྙཱ་
ན་ཌཱ་ཀི་ནཱི་ས་མ་ཡ། མ་ནུ་པཱ་ལ་ཡ། ཛྙཱ་ན་ཌཱ་ཀི་ནི་ཏྭེ་ནོ་པ་ཏིཥྛ། དྲྀ་ཌྷ་མེ་བྷ་ཝ། སུ་ཏོ་ཥྱོ་མེ་བྷ་
ཝ། ཨ་ནུ་རཀྟོ་མེ་བྷ་ཝ། སུ་པོ་ཥྱོ་མེ་བྷ་ཝ། སརྦ་སིད་དྷི་མེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་
ཤྲཱི་ཡཾ་ཀུ་རུ་ཧཱུཾ། ཧ་ཧ་ཧ་ཧ་ཧོཿབྷ་ག་ཝན། ཛྙཱ་ནཱ་ཌཱ་ཀི་ནི་མ་མེ་མུཉྩ། བཛྲཱི་བྷ་ཝ། མ་ཧཱ་ས་མ་ཡ་
སཏྭ་ཨཱཿཞེས་པས་མང་དུ་བཟླས་ནས། མ་འབྱོར་པ་དང་ཉམས་པ་དང༌། །གང་ཡང་བདག་
རྨོངས་བློ་ཡིས་ནི། །བགྱིས་པ་དང་ནི་བགྱིད་བསྩལ་པ། །དེ་ཀུན་མགོན་པོས་བཟོད་པར་
མཛོད། །ཅེས་པས་བཟོད་པར་གསོལ་ལ། རབ་ཏུ་གནས་པའི་རྟེན་ཡོད་ན། མགོན་པོ་ཐུགས་
རྗེ་ཆེན་པོ་དང་ལྡན་པ་ཁྱེད་རྣམས་བདག་ལ་དགོངས་སུ་གསོལ། ཇི་སྲིད་ནམ་མཁའི་མཐའ་
དང་མཉམ་པའི་སེམས་ཅན་ཐམས་ཅད་ཀྱིས། མི་གནས་པའི་མྱང་འདས་ཀྱི་གོ་འཕང་མ་ཐོབ་
ཀྱི་བར་དུ་བརྟན་པར་བཞུགས་ནས་སེམས་ཅན་གྱི་དོན་མཛད་དུ་གསོལ། ཁྱད་པར་དུ་ཡང་
-380-

སྔགས་ལ་འཇུག་པའི་སྒོ་ལས། གདན་བཞིའི་ཆོས་སྐོར་བཞུགས། ༧༠༽
་མ་བྱུང་གི་བར
བདེ་བར་གཤེགས་པའི་རྟེན་འདི་རྣམས་ལ་འབྱུང་བ་ཆེན་པོ་བཞིའི་གནོད་པ་མ
བརྟན་པར་བཞུགས་ནས་བདག་ཅག་ལ་སོགས་པའི་སེམས་ཅན་གྱི་དོན་མཛད་དུ་གསོལ། སུ་
པྲ་ཏིཥྛ་བཛྲ་ཡེ་སྭཱ་ཧཱ། ཞེས་པས་བརྟན་བཞུགས་བྱས་ནས། གཏོར་མགྲོན་གྱི་ཡེ་ཤེས་པ་
རྣམས། ཨོཾ་ཨདྨ་ཀོ་ཏིཥྛ་ཧཱུྃ་སྭཱ་ཧཱ། ཞེས་པས་དབུགས་ནང་འཇུག་པ་དང་ལྷན་ཅིག་བདག་གི་
ལུས་ལ་བསྟིམ་པར་བྱ་ཞིང༌། དམ་ཚིག་པ་རྣམས་ཡིག་བརྒྱའི་མཐར་མཿཞེས་པས་གཤེགས་
སུ་གསོལ་ཏེ། ཁྱད་པར་གདུག་པ་ཅན་རྣམས། སརྦ་ཏིཥྛ་གཙྪ་ཧཱུཾ་ཕཊ། ཅེས་པ་ལན་གསུམ་
གྱིས་བསྐྲད་པར་བྱའོ། །དེ་ནས་སྔར་ལྟར་ཡན་ལག་བརྒྱད་ཀྱི་གོ་ཆས་བསྲུངས་ཏེ། རྡོ་རྗེའི་གླུ་
དང༌། སྟོན་མཆོག་དམ་པ་ལ་སོགས་པའི་བཀྲ་ཤིས་བྱའོ།
དེ་ནས་ཐུན་མཚམས་ཀུན་ཏུ་མཆོད་བསྟོད་ནས་བཀྲ་ཤིས་ཀྱི་བར་གྱི་རྗེས་ཆོག་དེ་དག
བྱས་ནས། སྣང་བ་ལྷ། གྲག་པ་སྔགས། འགྱུ་བ་ཏིང་ངེ་འཛིན་དུ་བྱས་ཏེ། དགེ་བའི་བྱ་བ་ལ་
འབད་པར་བྱའོ། །དེ་ནས་ཉལ་བར་འདོད་པས་རང་གི་ཐུགས་ཀའི་ཧཱུཾ་ལས་འོད་འཕྲོས། སྣོད་
རི་རབ་གླིང་བཞི་སོགས་སྲུང་འཁོར་ལ་བསྡུ། དེ་དུར་ཁྲོད་བརྒྱད་ལ། དེ་ཕྱི་ནང་གི་ལྷ་རྣམས་ལ།
དེ་རང་གི་ཡན་ལག་ལ་བསྡུ། དེ་ནས་རང་གི་སྙིང་པདྨ་འདབ་བརྒྱད་ཀྱི་ཤར་དུ་སྒྲོལ་མ། བྱང་དུ་
གོས་དཀར་མོ། ནུབ་ཏུ་མཱ་མ་ཀི། ལྷོར་སངས་རྒྱས་སྤྱན་མ་རྣམས་ལས། རང་གི་ཁམས། ཆུ་
སྒྲོལ་མར་ཐིམ། མེ་གོས་དཀར་མོ་ལ་ཐིམ། ས་མཱ་མ་ཀི་ལ་ཐིམ། རླུང་སྤྱན་མ་ལ་ཐིམ། དེ་
ཐམས་ཅད་ཧཱུཾ་ལ་ཐིམ། ཧཱུཾ་ཡང་ནཱ་དའི་བར་དུ་བསྡུས་ཏེ། ནཱ་དའི་ངོ་བོ་བསམ་གྱིས་མི་ཁྱབ་པ།
རྣམ་པར་མི་རྟོག་པའི་ཏིང་ངེ་འཛིན་གྱི་ངང་ལ་ཉལ་བའམ། ཡང་ན་ཞི་བདེ་ལྷན་ཅིག་སྐྱེས་པའི་
བདེ་བས་ཉལ་ལོ། །
དེ་ནས་ལྡང་བ་ན། རྡོ་རྗེའི་ཀླུས་བསྐུལ་བས་ནཱ་ད་ལས་རིམ་གྱིས་ཧཱུཾ་གྲུབ་སྟེ། ཧཱུཾ་ཞེས་
པས། སྐད་ཅིག་གིས་རྣལ་འབྱོར་ནམ་མཁའ་ལྷན་ཅིག་སྐྱེས་པའི་སྐུར་བཞེངས་ནས་དག་པ་
-381-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསུམ་གྱི་སྔགས་ཀྱི་ང་རྒྱལ་བྱུང་ཞིང་། ལྷའི་རྣལ་འབྱོར་ལ་གཞུག་པར་བྱའོ། །ཚུལ་འདིས་ཡེ་
ཤེས་དབང་ཕྱུག་མའི་སྒྲུབ་ཐབས་ཀྱང་བསྟན་ཏེ། ཁྱད་པར་ནི། ཡེ་ཤེས་མཁའ་འགྲོ་མ་ཉིད་
སྒོམ་པའོ། །དཔལ་གདན་བཞིའི་དཀྱིལ་འཁོར་གྱི་སྒྲུབ་ཐབས་ལེའུ་ཚན་གསུམ་པའོ།། །།
༈ ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལ་སྤྱིའི་སྒྲུབ་བྱེད་ནི་བཤད་ཟིན་
ཅིང༌། ཁྱད་པར་རྒྱུད་འདི་ཉིད་ལས། བདག་ཉིད་ཡེ་ཤེས་མཁའ་འགྲོ་རུ། །ཡུད་ཙམ་གྱིས་ནི་
བསྐྱེད་ནས་སུ། །མེ་ཏོག་བདུག་སྤོས་དྲི་ཆབ་སོགས། །བདག་ཉིད་དངོས་པོས་མཆོད་བྱས་ལ། །
གདུགས་དཀར་པོ་ཡིས་གཡོགས་པ་ཡིས། །ས་བོན་དབུས་སུ་བསྒོམ་པར་བྱ། །ས་བོན་གྱིས་
ནི་གཟུགས་བསྐྱེད་ལ། །བདག་གི་དབུལ་ལས་བྱུང་ནས་སུ། །ཕྱག་གཉིས་སེམས་དཔའི་སྐྱིལ་
ཀྲུང་བཅས། །སྦྲུལ་གྱི་རྒྱན་གྱིས་བརྒྱན་པ་ལ། །ཕྱག་གཉིས་རྡོ་རྗེ་དབྱུག་པ་བསྣམས། །ཁ་
དོག་དཀར་པོ་རབ་མཛེས་པ། །ཁྲོ་ཞིང་འཛུམ་ལ་ལྡེམ་བག་ཅན། །ཤིན་ཏུ་མཛེས་པའི་ན་
བཟའ་མནབས། །དམ་ཚིག་སྔགས་དང་སྔོན་སྦྱོར་བའི། །དམ་ཚིག་ཕྱག་རྒྱ་ལ་སོགས་བསྟན། །
ཕྱག་གཉིས་ཕན་ཚུན་ཁུ་ཚུར་བཅངས། །མཛུབ་མོ་གཉིས་ནི་བསྒྲེང་བར་བྱ། །རྩེ་མོ་བཀུག་
ནས་གཞག་བྱ་བ། །དམ་ཚིག་ཕྱག་རྒྱ་ཞེས་ནི་བསྟན། །ཨོཾ་ས་མ་ཡ་ཏིཥྛ་ཧཱུཾ་ཕཊ། དམ་ཚིག་
སྔགས་དང་ཕྱག་རྒྱའོ། །
ཤར་དུ་རྡོ་རྗེ་མཁའ་འགྲོ་མ། །བྱང་དུ་དྲག་མོ་ཞེས་བྱ་བ། །ནུབ་ཕྱོགས་སུ་ནི་རོ་ལངས་
མ། །གདོལ་བ་མོ་ནི་ལྷོ་རུ་གནས། །སེངྒེ་ཞེས་བྱ་དབང་ལྡན་ཕྱོགས། །རླུང་ཕྱོགས་འུག་པ་ཧཱུཾ་
སྒྲོག་པ། །སོ་སོར་རྟགས་ནི་བསྟན་བྱ་བ། །དམ་ཚིག་གི་ནི་ཕྱག་རྒྱ་བཞིན། །རང་གི་གཟུགས་
ཀྱི་སྐུ་མདོག་ལྡན། །སྔགས་དང་ཕྱག་རྒྱ་བསྟན་པའོ། །མེ་ཏོག་བདུག་སྤོས་དྲི་ལ་སོགས། །
མཁས་པ་ཡིས་ནི་འཁོད་པར་བྱ། །ཞེས་པ་ལ་སོགས་པ་ལས་ཀྱི་ལྷའི་དཀྱིལ་འཁོར་གྱི་སྒྲུབ་
ཐབས་ཇི་སྙེད་གསུངས་པ་རྣམས་སོ། །གདན་བཞིའི་དཀྱིལ་འཁོར་གྱི་སྒྲུབ་ཐབས། དེ་ཉིད་
-382-

སྔགས་ལ་འཇུག་པའི་སྒོ་ལས། གདན་བཞིའི་ཆོས་སྐོར་བཞུགས། ༧༠༽
།།དཔལ་དེ་ཁོ་ན་ཉིད་འདུས་པར་གདན་
བཞིའི་དཀྱིལ་འཁོར་གྱི་མངོན་པར་རྟོགས་པ་རིམ་པར་ཕྱེ་བ་སུམ་བརྒྱ་བཞི་བཅུ་ཞེ་གཅིག་པ་
རྣམ་པར་ངེས་པའི་ལེའུ་སྟེ། སོ་གཅིག་པའོ།།
རྫོགས་སོ།། །།